Eigra Lewis Roberts

Nofelwraig, dramodydd a storiwraig o Gymru ydy Eigra Lewis Roberts (ganwyd 7 Awst 1939).

Bywyd cynnar
Ganwyd ym Mlaenau Ffestiniog, Meirionnydd a mynychodd Ysgol Sir Ffestiniog a Choleg Prifysgol Bangor. Bu'n dysgu am gyfnod byr, yng Nghaergybi, Llanrwst a Dolwyddelan.

Gyrfa
Cyhoeddwyd ei llyfr cyntaf, Brynhyfryd, pan oedd ond yn ugain oed a chyhoeddwyd ei llyfr cyntaf yn y Saesneg, Return Ticket, yn 2006. Mae hi'n awdur nodedig sydd yn cael clod fel un o awduron pwysicaf yn y Gymraeg yn yr 60au a'r 70au, erbyn hyn mae wedi cyhoeddi tua 30 o lyfrau, yn nofelau, straeon byrion, llyfrau i blant, cofiannau a dramâu.  Derbyniodd un o ysgoloriaethau’r Academi Gymreig ar gyfer awduron yn 2006.

Yn yr 1980au, creodd y gyfres deledu boblogaidd, Minafon. Addasodd sawl nofel ar gyfer y S4C yn ogystal fel Y Wisg Sidan (1994) ac Y Graith (1999).

Bywyd personol
Mae'n byw yn Nolwyddelan.. Mae'n briod a Llew ac mae ganddi dri o blant - Sioned, Urien a Gwydion.

Gwobrau ac anrhydeddau
Enillodd y Fedal Ryddiaith yn Eisteddfod Genedlaethol 1965 ac 1968,  Tlws y Ddrama yn 1974. Enillodd y Goron yn Eisteddfod Genedlaethol Cymru Abertawe 2006.Eigra'n cipio'r Goron BBC Cymru 7 Awst 2006
Derbyniodd radd anrhydedd MA gan Brifysgol Cymru yn 1998.
Enillodd ei llyfr, Oni Bai, le ar restr hir Llyfr y Flwyddyn yn 2006.

Llyfrau

Brynhyfryd, 1959
Y lle i mi: Drama fer yn ymwneud ag agwedd arbennig ar yr her i fywyd Cymru heddiw, 1965 (Gwasg Gomer)
Tŷ ar y Graig, 1966 (Gwasg Gomer)
Y Drych Creulon, 1968 (Gwasg Gomer dros lys yr Eisteddfod Genedlaethol)
Cudynnau wyth stori fer, 1970 (Gwasg Gomer)
Digon i'r diwrnod, 1974 (Gwasg Gomer)
Siwgwr a Sbeis, Rhagfyr 1975 (JD Lewis)
Fe ddaw eto, 1976: Cyfrol o storïau byrion (Gwasg Gomer)
Byd o Amser, Gorffennaf 1976 (JD Lewis)
Fe Ddaw Eto, Rhagfyr 1976 (JD Lewis)
Ha' Bach, Gorffennaf 1985 (Gwasg Gomer)
Mis o Fehefin (cyfrol o sgyrsiau radio), Awst 1980 (Gwasg Gomer)
Seren Wib, Rhagfyr 1986 (Gwasg Gomer)
Plentyn Yr Haul, Gorffennaf 1981 (Gwasg Gomer)
Cymer a Fynnot, Awst 1988 (Gwasg Gomer)
Llygad am Lygad, 1992 (Gwasg Gomer)
Llen y Llenor: Kate Roberts, Mawrth 1994 (Gwasg Pantycelyn)
Dant am Ddant, Mai 1996 (Gwasg Gomer)
Dyddiadur Anne Frank (cyfieithiad o ddydiadur Anne Frank, Rhagfyr 1996 (Gwasg Carreg Gwalch)
Rhoi'r Byd yn ei Le, Chwefror 1999 (Gwasg Gomer)
Fy Hanes i: Blits: Dyddiadur Edie Benson, Llundain 1940-1941 (cyfieithiad o lyfr Vince Cross), Mai 2002 (Gwasg Gomer)
Fy Hanes i: Mordaith ar y "Titanic": Dyddiadur Margaret Anne Brady, 1912 (cyfieithiad o lyfr Ellen Emerson White), 20 Hydref 2002 (Gwasg Gomer)
Fy Hanes i: Streic: Dyddiadur Ifan Evans, Llwybrmain, Bethesda, 1899-1903, Gorffennaf 2004 (Gwasg Gomer)
Cês Hana (cyfieithiad o lyfr Karen Levine), Mehefin 2005 (Gwasg Gomer)
Oni Bai, Tachwedd 2005 (Gwasg Gomer)
Return Ticket, Mawrth 2006 (Gwasg Gomer)
Carreg wrth Garreg, Hydref 2007 (Gwasg Gomer)
Rhannu'r Tŷ, Tachwedd 2007 (Gwasg Gomer)
 Tinboeth (gyda Caryl Lewis, Meg Elis, Gwen Lasarus, Bethan Gwanas, Lleucu Roberts, Gwyneth Glyn, Siân Northey a Fflur Dafydd), Tachwedd 2007 (Gwasg Gwynedd)
Stori Edith, Mehefin 2008 (Gwasg Gomer)
Hi a Fi, Hydref 2009 (Gwasg Gomer)
Paid â Deud, Hydref 2011 (Gwasg Gomer)
Parlwr Bach, Mai 2012 (Gwasg Gomer)
Fel yr Haul, 2014 (Gwasg Gomer)

 Oriel 

Cyfeiriadau

Categori:Dramodwyr Cymraeg
Categori:Enillwyr y Fedal Ryddiaith
Categori:Genedigaethau 1939
Categori:Llenorion benywaidd yr 20fed ganrif o Gymru
Categori:Llenorion benywaidd yr 21ain ganrif o Gymru
Categori:Nofelwyr Cymraeg o Gymru
Categori:Pobl o Feirionnydd
Categori:Prifeirdd
Categori:Enillwyr Gwobr BAFTA Cymru